Ixef wis sin: Tasnalɣamkant d-ttakent ara anamek, anida nufa daɣen aẓar yesan sin wannawen: aẓar amawalan: d yiwen n uẓar i d-yettaken yiwen twacult tamawalant, ma d aẓar argalan d aẓar i d-yettaken aṭas n twaculin timawalanin; rnu ɣer waya nmeslay-d ɣef yisem anida nufa belli d awal i d-yemmalen amdan aɣersiw neɣ d taɣawsa, tettebeddil talɣa-s ilmend n tewsit, amḍan d waddad, kraḍ-agi ineggura nufa belli d nitni i d ticraḍ tigejdanin n wawal. Di taggara n yixef-agi nmeslay-d ɣef tarrayin n usileɣ n umawal, anida nufa llant snat tarrayin: asuddes d usuddem; amezwaru yesdukkul sin yismawen ar kraḍ deg yiwen wawal, ma d wis sin d asufeɣ n wawal amaynut seg wawal yellan yakan 35